open-index/open-wikipedia-markdown huggingface dataset:
ברכת אהבה רבה

**ברכת אהבה רבה** (או **ברכת אהבת עולם**, בנוסח ספרד לתפילת שחרית) היא אחת מברכות קריאת שמע הנאמרת בבוקר לאחר ברכת יוצר אור וקודם קריאת שמע. הברכה עוסקת בקשר המיוחד שיש בין האל עם ישראל.

ברכה זה אינה פותחת בברוך אתה ה', מאחר שהיא ברכה הסמוכה לחברתה, ברכת יוצר אור.

תוכן הברכה הוא תפילה ובקשה לאלוהים, לשכל ובינה ללימוד התורה, ועזרה לקיום ושמירת המצוות.

## תוכן ונוסח הברכה
בתלמוד נחלקו מהו הנוסח הנכון בתחילת הברכה:

להלכה, נחלקו בכך הראשונים, ובעקבותיהם נחלקו השולחן ערוך והרמ"א:

אף לדעת האשכנזים אומרים בערב 'אהבת עולם'. במשנה ברורה הובא טעם לשינוי בין תפילת שחרית לערבית:

למעשה הדבר אינו מעכב, ובדיעבד אף אם אמר בשחרית את כל הנוסח של 'אהבת עולם' הנאמר בתפילת ערבית בבוקר יצא ידי חובה.

## הברכה כברכת התורה
בתלמוד, הובא בשם שמואל, כי ברכה זו, שכאמור עוסקת בענייני לימוד התורה, יכולה לשמש כתחליף לברכות התורה. בתלמוד ירושלמי הוסיפו שניתן לצאת ידי חובת ברכת התורה בברכה זו רק אם למד מיד לאחר אמירת הברכה: , כלומר אם למד מיד.

תוספות וראשונים נוספים כתבו להלכה שאין חיוב ללמוד לאחר הברכה, מאחר שתנאי זה אינו נזכר בתלמוד בבלי. אמנם יש מהראשונים שכתבו בביאור דברי הירושלמי שכוונתו שקריאת שמע עצמה נחשבת כלימוד לעניין זה.

בעל השולחן ערוך לא הכריע בין הדעות:

בביאור הלכה נכתב שמלשון הירושלמי משמע, ש'קריאת שמע' עצמה נחשבת כאמירת דברי תורה, ואין חיוב ללמוד משהו בנוסף. אף על פי כן, הוא מסיים את דבריו בכך שאם רוצה לכתחילה לצאת ידי חובת ברכת התורה בברכת אהבה רבה, הוא יכול לכוון לכך וללמוד מיד לאחר סיום התפילה.

במקרה שמכוון במפורש לא לצאת ידי חובת ברכת התורה בברכה אהבה רבה, נחלקו הפרי מגדים והביאור הלכה, אם תועיל כוונה זו.

## הפסק בין הברכה לקריאת שמע
הראשונים נחלקו האם מותר להפסיק בעניית אמן על ברכת השליח ציבור, כשמסיים הברכה, או שהדבר מהווה הפסק בין ברכת אהבה רבה שהיא חלק מברכות קריאת שמע.

להלכה נכתב בשולחן ערוך שאין להפסיק ולענות אמן כדין כל ברכת המצוות שאין להפסיק בן הברכה למצווה, אמנם הרמ"א כתב שאפשר לענות אמן, ובטעם הדבר נכתב במשנה ברורה, שלדעתו אין ברכה זו נחשבת כברכת המצוות על מצוות קריאת שמע, ולכן יכול לענות אמן. למעשה, נכתב במשנה ברורה שלכתחילה יש לסיים את אמירת הברכה יחד עם השליח ציבור על מנת שלא להתחייב לענות אמן על הברכה, לחוש לדעת השולחן ערוך, אמנם בדיעבד אם סיים קודם, יענה אמן כהרכעת הרמ"א.

## כוונות ומנהגים
בשולחן ערוך נזכר המנהג להחזיק את הציצית בשעת קריאת שמע, ובקהילות רבות נוהגים להחזיק את הציציות כבר מאמצע ברכת אהבת עולם, ובכף החיים הביא מנהג זה בשם שער הכוונות:

בקיצור שולחן ערוך הותאם המנהג גם לנוסח אשכנז, ונכתב שם: 

במגן אברהם נכתב בשם 'שער הכוונות' כי בברכה זו יש לכוון על זכירת מתן תורה ומעמד הר סיני וכן מעשה עמלק וזכירת מעשה מרים:

## לקריאה נוספת
* 
* ביאור ברכת אהבה רבה באתר שטייגען
*

## קישורים חיצוניים

* 
* 
* 

## הערות שוליים

קטגוריה:תפילת שחרית
קטגוריה:ברכות
קטגוריה:ברכות קריאת שמע
קבוצת פיק

**פיק** (ברוסית: **ПИК**) היא חברת פיתוח ובנייה רוסית, מפתחת הנדל"ן הגדולה ביותר ברוסיה. מטה החברה ממוקם במוסקבה.
## היסטוריה
חברת משכנתא ראשונה (לימים PIK Group) נוסדה בשנת 1994 על ידי יורי ז'וקוב וקיריל פיסריוב 
.
בשנת 2006, פיק החלה להרחיב את פעילות הפיתוח במחוזי רוסיה. החברה החלה ליישם פרויקטים בערים כמו קלינינגרד, ירוסלבל, קלוגה, אובנינסק, ניז'ני נובגורוד, טגנרוג, נובורוסייסק, פרם, אומסק.

בסוף מאי 2007 נערכה הנפקה, במהלכה מכרו בעלי המניות של PIK 15% ממניות החברה תמורת 1.85 מיליארד דולר שווי שוק
החברה כתוצאה מההנפקה הסתכם ב-12.3 מיליארד דולר. בשנת 2013 ביצעה החברה הנפקה נוספת של מניות. מניות החברה נסחרו בבורסה לניירות ערך בלונדון (LSE) ובבורסה לניירות ערך במוסקבה (MICEX).

בשנת 2017 החלה החברה ליישם פרויקטים בסנקט פטרבורג, ובשנת 2018 - ביקטרינבורג וטיומן.

בשנת 2021, PIK פתחה מכירות בפרויקט הראשון שלה בחו"ל - One Sierra במנילה בפיליפינים.

בפברואר 2022, המותג PIK הוכר כמותג היקר ביותר בתעשיית פיתוח הנדל"ן האירופי לפי Brand Finance, ערכו עלה ב-87% והגיע ל-1.25 מיליארד דולר.

## פעילות
קבוצת פיק מתמחה בבנייה ומכירה של דיור ברמת נוחות, בעיקר בתחום בניית הדיור התעשייתי. מאז 1994, PIK בנתה יותר מ-30 מיליון מ"ר של דיור, וסיפקה דירות ליותר מ-2 מיליון איש. החברה פועלת ב-16 מחוזות ברוסיה, תוך התמקדות במוסקבה ובמחוז מוסקבה.

## קישורים חיצוניים

* 

## הערות שוליים

קטגוריה:חברות הנסחרות בבורסה לניירות ערך במוסקבה
קטגוריה:חברות רוסיות
הייבי בוזו

**הייבי בּוּזוֹ** (בערבית: **هيفي بوظو**; באנגלית: **Hayvi Bouzo**) היא אשת תקשורת, אמריקאית, נולדה בסוריה והיא ממוצא כורדי והיא פרו-ישראלית, ילידת 1983.

כתבות ופרשנויות שלה מתפרסמות בעיתונים ובמגזינים, ובכלל זה גם בג'רוזלם פוסט, ובחליג' טיימס (Khaleej Times).

## הקריירה המקצועית שלה
הייבי החלה את הקריירה בתחום התקשורת ב-2006, עם תוכנית הרדיו הראשונה בשפה האנגלית בסוריה, שנקראה "נסיעה אחר הצהריים" (Afternoon Drive). בין השנים 2008-2007 היא עבדה בערוץ "שָאם טי.וי." (Sham TV) ולאחר מכן עברה להגיש תוכניות בידור בערוץ . היא הגישה שתי תוכניות טלוויזיה שזכו להצלחה רבה: "פנימה והחוצה" (In and Out" ו"דְרָמָהטֶק" (Dramatech). בשנת 2010, "דרמהטק" הייתה אחת מתוכניות הטלוויזיה, הנצפות ביותר במזרח התיכון ובאזור צפון אפריקה.

בשנת 2013 הייבי הקימה את סניף ה"אוריינט ניוז" הסורית בוושינגטון, ארצות הברית ועמדה בראשה. בין היתר היא, היא הגישה תוכנית חדשות ואקטואליה פוליטית, מתוך רצון לגשר על הפער בין ארצות הברית לאזור המזרח התיכון וצפון אפריקה, תוך התמקדות ביחסי ארצות הברית - סוריה.

במסגרת תפקידה בנתה הייבי רשת קשרים ענפה וראיינה פקידים בכירים בארצות הברית, כמו: מזכיר המדינה לשעבר ג'ון קרי, הסנאטור ג'ון מקיין, הסנאטור ג'וזף ליברמן, חברי קונגרס ואנשי צבא בכירים.

במרץ 2018 ראיין הייבי את השגריר דני דנון, שגריר ישראל באו"ם וזה היה הראיון הראשון של עיתונאי ממוצא סורי לראיין ולהציג את נקודת המבט של בכיר בממשלת ישראל.

במהלך כהונתו של הנשיא טראמפ הייבי קיימה עמו מספר ראיינות טלוויזיוניים בהן דנו במלחמת האזרחים בסוריה, במדיניות ארצות הברית במזרח התיכון ובנושאים שונים שהיו על סדר היום.

## "יאללה הפקות"
אחרי חתימת הסכמי אברהם בין ישראל למדינות המפרץ הייבי הקימה את "יאללה הפקות" (YALA), בשותפות עם לן חודרוקובסקי (Len Khodorkovsky), איש תקשורת אמריקאי, שעבד בעבר במחלקת המדינה כסגן עוזר מזכיר המדינה לאסטרטגיה דיגיטלית, יועץ בכיר לשליח ארצות הברית לאיראן, ומנהל שיווק ראשי לדיפלומטיה כלכלית של ארצות הברית. הייבי עורכת ומגישה, בין היתר את התוכנית "יאללה" ובה ראיונות אישיים עם אנשים ואישים מהמזרח התיכון. בראיון עמה אמרה: כ-90% מהקהל של התוכניות הם מרחבי העולם הערבי ובכלל זה: לבנון, אלג'יריה, כווית ועיראק.

## בישראל
בדצמבר 2021 ביקרה הייבי בישראל. היא מתראיינת בקביעות לכלי תקשורת ישראלים ובלל זה בג'רוזלם פוסט.

## בתקשורת
הייבי מכנה את עצמה ופועלת כ"שגרירה של שלום". ברשתות החברתיות יש לה מאות אלפי עוקבים.

## פרטים אישיים
הייבי ילידת דמשק ומשפחתה גרה שם. אביה נולד בדמשק למשפחה ממוצא כורדי - טורקי ואמה ילידת חלב. היא נשואה ומתגוררת עם משפחתה בוושינגטון.

## ראו גם
* ראיון שקיימה הייבי בוזו עם שגריר ישראל באו"ם - דני דנון

## קישורים חיצוניים
* ערוץ יאללה

## הערות שוליים

קטגוריה:עיתונאים סורים
אלכסיי גליבינסקי

**אלכסיי גליבינסקי** (נולד ב-23 בספטמבר 2004) הוא שחיין ישראלי, חבר נבחרת ישראל בשחייה. זוכה מדליית זהב באליפות אירופה (בלגרד 2024) במשחה שליחים משולב 100×4 מטר מעורב ושותף לשיא הישראלי במשחה שליחים משולב 4x100 מטר חופשי. ייצג את ישראל באולימפיאדת פריז (2024).

אבא של גליבינסקי הוא השחיין האולימפי ואדים אלכסייב. 

## ביוגרפיה
אלכסיי גליבנסקי בן למשפחה של שחיינים. אמא שלו, ילנה גליבינסקי, מאמנת השחייה בקבוצתו הפועל ירושלים ואבא שלו, השחיין האולימפי ואדים אלכסייב. 

### 2023
באליפות ישראל שנערכה בשנת 2023 זכה במדליית ארד במשחה ל-200 מטר מעורב אישי בתוצאה של 2:03.10 דקות, אחרי יעקב טומרקין ממכבי אשדוד (2:00.25 דקות) וגל כהן גרומי מהפועל ירושלים (2:03.09 דקות).

### 2024
#### מדליית זהב באליפות אירופה
באליפות אירופה שנערכה בבלגרד, סרביה ביוני 2024 זכה במדליית זהב במשחה שליחים משולב 100×4 מטר מעורב לאחר ששחה בשלב המוקדמות. כשחיין רביעי הוא קבע ב"זינוק שליחים" תוצאה של 48.93 שניות. מקום רביעי במשחה שליחים משולב 4x100 מטר חופשי ביחד עם יואב רומנו, אנסטסיה גורבנקו ואנדראה מורז בשיא ישראלי חדש של 3:27.02 דקות, מאית השנייה איטי ממדליית ארד שבה זכתה גרמניה. כשחיין שני הוא קבע ב"זינוק שליחים" תוצאה של 48.44 שניות, המהיר מבין השחיינים הישראלים. מקום שביעי במשחה שליחים 4x100 מטר חופשי בתוצאה של 3:17.14 דקות, כשחיין שלישי הוא קבע ב"זינוק שליחים" 48.60 שניות. מקום שמיני במשחה שליחים 4x100 מטר מעורב בתוצאה של 3:38.82 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 53.46 שניות. נוסף לכך, הוא סיים במקום 28 במשחה ל-100 מטר חופשי בתוצאה של 49.49 שניות ובמקום 34 במשחה ל-100 מטר פרפר בתוצאה של 54.05 שניות. בסך הכל השתתף באליפות ב-11 מקצים. בסיום האליפות נבחר לייצג את ישראל באולימפיאדת פריז (2024).

באולימפיאדת פריז סיים במקום 14 במשחה שליחים 4x100 מטר חופשי ביחד עם תומר פרנקל, גל כהן גרומי ודניס לוקטב בתוצאה של 3:15.41 דקות, כשחיין רביעי הוא קבע ב"זינוק שליחים" תוצאה של 49.72 שניות.

### 2025
בתחרות גביע האיגוד והטריילס שנערכה במכון וינגייט ב-14 במאי 2025 זכה 3 פעמים במקום ראשון, במשחה ל-100 מטר חופשי בתוצאה השנייה בטיבה של ישראלי, 48.43 שניות, כבר בשלב המוקדמות קבע שיא אישי חדש של 48.98 שניות, במשחה ל-200 מטר חופשי בתוצאה השלישית בטיבה של ישראלי, 1:47.10 דקות ובמשחה ל-200 מטר מעורב אישי בשיא אישי חדש נוסף של 1:58.91 דקות.

## שיאים אישיים
### בריכה אולימפית
* 100 מטר חופשי: 48.43 שניות (2025)
* 200 מטר חופשי: 1:47.10 דקות (2025)
* 100 מטר פרפר: 53.76 שניות (2023)
* 200 מטר מעורב אישי: 1:58.91 דקות (2025)

## קישורים חיצוניים

* אלכסיי גליבינסקי, באתר Swimrankings 

## הערות שוליים

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחייני מעורב אישי ישראלים
קטגוריה:שחיינים ישראלים באולימפיאדת פריז (2024)
קטגוריה:ישראלים שנולדו ב-2004
גריגורי בונגרד-לוין

**גריגורי בונגרד-לוין**  (ברוסית: **Григорий Максимович Бонгард-Левин** ; (26 באוגוסט 1933 - 30 בספטמבר 2008) היה היסטוריון,  סובייטי-רוסי ממוצא יהודי. הוא התמחה בהיסטוריה של הודו ומדינות אסיה נוספות.
## קורות חיים
גריגורי בונגרד-לוין נולד בשנת 1933 במוסקבה למשפחה יהודית. אביו היה אתנוגרף, פרופסור באוניברסיטת מוסקבה.

לאחר סיום לימודי בית ספר בונגרד-לוין החל ללמוד היסטוריה באוניברסיטת מוסקבה וסיים את הלימודים בשנת 1956. הוא המשיך ללימודי תואר שלישי וקיבל את התואר בשנת 1961. בשנת 1970 הוא סיים עבודת פוסט-דוקטורט.

בונגרד-לוין היה מלמד היסטוריה באוניברסיטת מוסקבה ובשנת 1978 התמנה לפרופסור. הוא היה ראש קתדרה ומנהל מרכז לחקר הודו ובודיזם.

בשנת 1981 הוא התקבל כחבר בהתכתבות באקדמיה למדעים של ברית המועצות ובשנת 1991 מעמדו שודרג לחבר בפועל.

בונגרד-לוין היה חבר מערכת ועורך ראשי של מספר כתבי עת בתחום התמחותו. הוא כתב מספר ספרים בהם פירט תוצאות מחקריו. הוא קיבל פרס ברית המועצות בשנת 1988 ופרס הפדרציה הרוסית בשנת 2000. הוא התקבל למסדר האמנויות והספרות וללגיון הכבוד.

כהכרה להישגיו בתחום חקר הודו בונגרד-לוין נבחר לחבר במספר אגודות מדעיות בצרפת, איטליה ושוודיה. מממשלת הודו הוא קיבל עיטור.

בשנים אחרונות בונגרד-לוין החל לעסוק בחקר ספרות רוסית ויצירות של גולים רוסים במחצית הראשונה של המאה ה-20. ביחד גם קונסטנטין אזאדובסקי הוא ערך והוציא לאור אוסף יצירות של קונסטנטין בלמונט (2005).

בונגרד-לוין חלה בסרטן ונסע לטיפול בצרפת אך הטיפול לא הצליח והוא נפטר בשנת 2008 בניי-סיר-סן. הוא נטמן במוסקבה בבית העלמין טרויקורובסקויה.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:מזרחנים יהודים רוסים
קטגוריה:היסטוריונים יהודים
קטגוריה:היסטוריונים רוסים
קטגוריה:מעוטרי עיטור התהילה
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סגל אוניברסיטת מוסקבה
קטגוריה:מעוטרי עיטור אות הכבוד
קטגוריה:מעוטרי אות לגיון הכבוד
קטגוריה:מעוטרי מסדר האמנויות והספרות
קטגוריה:סובייטים שנולדו ב-1918
קטגוריה:רוסים שנפטרו ב-2008
Acoustic by Candlelight

***Acoustic by Candlelight: Live on the Born Free Tour*** הוא אלבום הופעה משותף של השחקנית והזמרת קרי אליס והגיטריסט והזמר בריאן מיי, שיצא לאור ב-17 ביוני 2013. באלבום מופיעות 15 רצועות שהוקלטו בעת הלג הראשון בסיבוב ההופעות המשותף של השניים, Born Free Tour.

## רשימת השמעה

## היסטוריית הוצאות לאור

## קישורים חיצוניים

קטגוריה:אלבומי הופעה באנגלית
קונסטנטין אזאדובסקי

**קונסטנטין אזאדובסקי**  (ברוסית: **Константин Маркович Азадовский** ; נולד ב-14 בספטמבר 1941) הוא חוקר ספרות סובייטי-רוסי ממוצא יהודי. 
## קורות חיים
קונסטנטין אזאדובסקי נולד בשנת 1941 בלנינגרד למשפחה של חוקר ספרות מארק אזאדובסקי. סב של המשפחה היה ממשפחת קנטוניסטים והתנצר.

לאחר פלישת נאצים לברית המועצות המשפחה נותרה בעיר ועברה את חורף הקשה של שנת 1941 של מצור לנינגרד. במרץ 1942 המשפחה נמלטה לאירקוטסק בה התגוררו קרובי משפחה. הם חזרו ללינגרד בשנת 1945.

בשנת 1958 אזאדובסקי החל לימודי פילולוגיה באוניברסית לנינגרד. הוא התמחה בספרות גרמנית וסיים את הלימודים בהצטיינות בשנת 1963. הוא המשיך ללימודי ערב בהיסטוריה.

אזאדובסקי החל ללמד במוסדות להשכלה גבוהה בלנינגרד והחל לימודי תואר שלישי. בשנת 1969 הוא היה עד בפרשת דיסידנט יפים סלנסקי שהואשם באחזקת סמים. אזאדובסקי סירב להעיד נגד סלנסקי ובעקבות כך נאלץ לעבור לפטרוזבודסק.

בהיותו בפטרוזבודסק אזאדוסבקי סיים עבודת תואר שלישי והיה מלמד שפות זרות באוניברסיטה מקומית. בהמשך הוא חזר ללנינגרד והחל ללמד ב"אקדמיה לאמנויות על שם מוחינה". אזאדובסקי מונה לפרופסור וכיהן כראש קתדרה לשפות זרות.

בשנת 1978 אזאדובסקי הואשם בפעילות נגד השלטון אך בסופו של דבר נעצר והואשם באחזקת סמים. הוא נשפט לשנתיים ונשלח לאזור מגדן. אשתו נשפטה לשנה וחצי. בשנת 1998 הם קיבלו הכרה כאסירים פוליטיים על ידי בית המשפט (שמם טוהר עוד בשנת 1989).

אזאדובסקי כתב מספר רב של מאמרים על ספרות גרמנית וספרות רוסית של תחילת המאה ה-20. הוא חבר מערכת של מספר ירחונים ספרותיים וכתבי עת בנושא חקר ספרות. בשנת 2005 ביחד עם גריגורי בונגרד-לוין הוא היה עורך של אוסף יצירות של קונסטנטין בלמונט.

על פעילותו בחקר ספרות לאזאדובסקי הוענקו מספר פרסים. בשנת 2011 הוא קיבל עיטור הכבוד של הרפובליקה הפדרלית של גרמניה. הוא חבר בארגון הסופרים הבין-לאומי.

בשנת 2001 אזאדובסקי חתם על מכתב להגנת ערוץ טלוויזיה NTV. במרץ 2014 הוא גינה סיפוח חצי האי קרים.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:חוקרי ספרות רוסים
קטגוריה:חוקרי ספרות יהודים רוסים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מתנגדי משטר בברית המועצות
קטגוריה:מורשעים בעבירות על רקע אידאולוגי בברית המועצות
קטגוריה:סובייטים שנולדו ב-1941
מארק אזאדובסקי

**מארק אזאדובסקי** (ברוסית: **Марк Константинович Азадовский** ; (18 בדצמבר 1888 - 24 בנובמבר 1954) היה חוקר ספרות ופולקלור רוסי-סובייטי ממוצא יהודי. קונסטנטין אזאדובסקי הוא בנו.
## קורות חיים
מארק אזאדובסקי נולד בשנת 1888 באירקוטסק למשפחה יהודים שהתנצרו. סבו היה קנטוניסט, יליד ברדיצ'ב שאחרי סיום השירות הצבאי התיישב באירקוטסק. קוסמונאוט בוריס וולינוב קרוב משפחתו.

עד לשנת 1907 מארק אזאדובסקי למד באירקוטסק. בשנה זו הוא נעצר והואשם באחזקת ספרות מהפכנית. הוא שוחרר מחוסר הוכחות. אביו העביר אותו לחברובסק בה הוא הצליח לקבל "תעודת יושר". זה איפשר לו להתקבל ללימודים באוניברסיטת סנקט פטרבורג בה הוא למד עד לשנת 1913.

בשנים 1913–1915 אזאדובסקי השתתף בסיור מדעי בסיביר המזרחית. במהלך הסיור הוא אסף סיפורי עם רבים.

בשנת 1921 אזאדובסקי החל ללמד במוסד להשכלה גבוהה בעיר צ'יטה ובשנת 1923 עבד לאוניברסיטת אירקוטסק. הוא השתתף במספר סיורים מדעיים באזור. בשנת 1925 הוא קיבל מדליית זהב של האגודה הגאוגרפית הרוסית על ממצאי סיוריו.

בשנת 1930 אזאדובסקי הגיע ללנינגרד והיה פרופסור במכון לחקר דיבור. בשנת 1935 הוא קיבל תואר "דוקטור למדעים".

במרץ 1942 ביחד עם המשפחה הוא הצליח לצאת מלנינגרד הנצורה ועד לשנת 1945 היה מלמד באוניברסיטת אירקוטסק. לאחר סיום המלחמה הוא חזר ללנינגרד.

בשנת 1948, בתחילת המאבק נגד קוסמופוליטיות הוא ביחד עם פרופסורים נוספים ויקטור ז'ירמונסקי, גריגורי גוקובסקי ובוריס אייכנבאום פוטרו מהאוניברסיטה. אזאדובסקי שכבר היה לאחר התקף לב איבד את ההכרה עוד במהלך הישיבה.

לאור מצבו הבריאותי הוא היה מרותק למיטה, עבר כמה ניתוחים ונפטר בשנת 1954 בלנינגרד.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:חוקרי ספרות יהודים רוסים
קטגוריה:סגל אוניברסיטת סנקט פטרבורג
קטגוריה:מעוטרי עיטור הדגל האדום של העמל
קטגוריה:ילידי 1888
קטגוריה:נפטרים ב-1954
השריר הישר התחתון

**השריר הישר התחתון** (באנגלית: **Inferior rectus muscle**) הוא אחד משבעת השרירים החוץ-עיניים  ואחד מארבעת השרירים הישרים, לצידם של השריר הישר העליון, המדיאלי והצידי.

מקורו של השריר הישר התחתון ב (annulus of Zinn), והוא חודר לתוך המשטח הקדמי התחתון של העין.

רוחבו של אזור חדירת השריר הוא כ-10.5 מ"מ והוא נמצא במרחק של כ-7 מ"מ מלימבוס הקרנית.

### מקור עצבי
השריר הישר התחתון מעוצבב על ידי העצב מניע העיניים (האוקולומוטורי).

### התפתחות
השריר הישר התחתון מתפתח מהמזודרם העוברי במסלול הגולגולת, בדומה לשאר השרירים החוץ-עיניים.

### אינטראקציה
נקודת החדירה של השריר הישר התחתון היא 6 מ"מ מנקודת הכניסה של השריר המדיאלי, וכ-8 מ"מ ממיקום כניסת השריר הישר הצידי.

## משמעות קלינית
שריר פגום, חלש או משותק, עלול לגרום לפזילה. במקרים קלים, ניתן להשתמש במשקפי פריזמה כדי ליישר מחדש את העין בהדרגה. לחלופין במקרים חמורים, ניתן לתקן זאת בניתוח על ידי החלשה קלה של שריר הישר העליון.

## הערות שוליים

קטגוריה:ראייה
קטגוריה:עין
סהרימניר

במיתולוגיה הנורדית, **סהרימניר** (נורדית עתיקה: **Sæhrímnir**), הוא חזיר שבשרו מבושל על ידי אנדהרימניר בסיר בשם אלדהרימניר. סהרימניר מוזכר בקצרה בבית יחיד בשיר "הבלדה של גרימניר" (Grímnismál) מהאדה הפואטית, ובנוסף גם בשני מקומות באדה הפרוזאית. מבין האזכורים באדה הפרוזאית, בולט האזכור המעמיק ביותר של סהרימניר במקורות הנורדיים, שנמצא בפרק ה-38 של "ההטעיה של גילבי". בפרק זה מתואר שאנשי ולהאלה כולם ניזונים כל יום מבשרו של החזיר סהרימניר ובכל ערב הוא מוחיה מחדש, ושהוא תמיד יוכל לספק את ביקושם של השוכנים בוולהאלה.

## אזכורים
### אדה פואטית
האדה הפואטית היא אוסף שירים מוקדמים יחסית מהמיתולוגיה הנורדית. סהרימניר מוזכר בבית ה-18 של השיר "הבלדה של גרימניר" (Grímnismál), אחד משירי האדה הפואטית. החלק הפואטי בשיר זה ממוסגר בתוך עלילה המתוארת בקטע פרוזאי מקדים. האלים הנשואים אודין ופריג אינם מסכימים לגבי התנהגות בנו המאומץ של אודין, גיירוד, בממלכה אשר הוא שולט עליה. פריג טוענת שגיירוד מענה את מבקריו, ומזהירה את גיירוד מפני מכשף. גיירוד לוכד ומענה מכשף בשם "גרימניר", שהוא בעצם אודין אביו, אך הוא אינו מודע לכך. אגננאר, בנו של גיירוד, מסייע לגרימניר, ודבריו של גרימניר מצוטטים בבתי השיר. לאחר ש"גרימניר" מעניק לאגנאר את ההזכות לשלוט בממלכה, הוא מונה 12 מקומות מיתולוגיים ואלים הקשורים למקומות הללו.

בבית שמגיע אחרי רשימת המקומות המיתולוגיים, גרימניר מזכיר את סהרימניר:

### אדה פרוזאית
באדה הפרזואית, ספר שנכתב במאה ה-13 על ידי המשורר, הסופר והמדינאי האיסלנדי הנוצרי סנורי סטורלוסון, סהרימניר ותפקידו מתוארים באריכות בפרק 38 של הספר "ההטעיה של גילבי", והוא מוזכר גם במקום אחר באדה, ב"שפת השירה".

ב"הטעיה של גילבי", גילבי, מלך שוודיה מיתי שמתחזה לאדם בשם גנגלרי, שואל שלוש דמויות, ששמם "הנעלה", "הפחות קמעא במעלתו", ו"השלישי" שאלות אודות היקום המיתולוגי הנורדי. בדרך זו מציג הספר פרטים רבים אודות המיתולוגיה הנורדית. במהלך שיחתם, גנגלרי תוהה במה אודין מאכיל את אלו שנפלו בקרב מראשית העולם, שעל פי דברי השלושה, מגיעים אליו לוולהאלה, ומניינם כנראה גדול. בתשובתו ה"נעלה" משיב שאכן מניין הנופלים שהגיעו לוולהאלה גדול, ואחרים עוד יגיעו, אבל הם ידמו כמעט כש"הזאב" (פנריר) יגיע. הוא מוסיף שלמרות זאת, אף פעם לא יהיו מספיק אנשים בוולהאלה כדי שבשרו של "החזיר סהרימניר" לא יספיק להם. הוא מוסיף שבשרו של סהרימניר מבושל כל יום ושהוא חוזר לשלמותו בערב. לאחר שהנעלה נותן תשובה זו, הוא מעיר שמעטים "יהיו מספיק חכמים" כדי שיוכלו לענות על שאלתו של גנגלרי. לאחר מכין הוא מוסיף עוד פרטים, שלטבח קוראים אנדהרימניר ולסיר אלדהרימניר, ומצטט את הבית שבו מוזכר סהרימניר ב"בלדה של גרימניר" מהאדה הפואטית. לאחר מכן, גנגלרי שואל אם אודין גם ניזון באותה צורה, והנעלה משיב לו שאת האוכל שלו הוא נותן לשני זאבים בשם גרי ופרקי, ושהוא עצמו אינו זקוק לאוכל מפני שיין עבורו משמש גם כמשקה וגם כבשר.

השם סהרימניר מופיע לקראת סוף הספר "שפת השירה", ברשימה של מילים פואטיות שיכולות לשמש כתחליף למילה "חזיר".

## הערות שוליים

## לקריאה נוספת
* אדווארד פטיט,** The Poetic Edda, A Dual-Language Edition**, קיימברידג': אופן בוק, 2023
* אנדי אורצ'רד, **Dictionary of Norse Myth and Legend**, לונדון: קאסל, 1997
* קרולינה לרינגטון, **The Poetic Edda**, אוקספורד: הוצאת אוניברסיטת אוקספורד, 2014
* אנתוני פולקס, **Edda**, לונדון: אוורימאן, 1995

קטגוריה:מיתולוגיה נורדית
קטגוריה:אלים נורדיים
בוריס אייכנבאום

**בוריס אייכנבאום**  (ברוסית: **Борис Михайлович Эйхенбаум** ; (14 באוקטובר 1886 - 24 בנובמבר 1959) היה חוקר ספרות סובייטי ממוצא יהודי. הוא היה בין הנציגים הבולטים של פורמליזם רוסי.
## קורות חיים
בוריס אייכנבאום נולד בשנת 1886 בקרסני למשפחת יהודים שהתנצרו. סבו היה יעקב אייכנבוים. הוריו של בוריס היו רופאים שהגיעו לקרסני בשנת 1885. בשנת 1890 אביו הועבר לעבודה בקרבת וורונז' ומשפחה התיישבה בעיר. מילדות בוריס ידע היטב צרפתית וגרמנית.

בשנת 1905 בוריס אייכנבאום סיים גימנסיה עם מדליית זהב והתקבל ללימודי רפואה בסנקט פטרבורג. במקביל הוא למד נגינה בפסנתר וכלים נוספים. בשנת 1907 אייכנבאום החל ללמוד פילולוגיה באוניברסיטת סנקט פטרבורג. הוא סיים את הלימודים בשנת 1912. בשנת 1913 הוא עבר מבחני הסמכה והחל לעבוד כמורה.

בשנת 1917 אייכנבאום עבר בחינות תואר שני והחל ללמד במוסדות להשכלה גבוהה. בשנת 1918 הוא החל לעבוד במחלקה של משרד החינוך ובאחריותו היה להכין חומר לפרסום יצירות של סופרים רוסים.

אייכנבאום התמחה במיוחד בחקר יצירות של לב טולסטוי ומיכאיל לרמונטוב. הוא היה מלמד באוניברסיטה סנקט פטרבורג ומונה לפרופסור. בשנת 1936 הוא קיבל תואר "דוקטור למדעים" על בסיס מכלול עבודות שפרסם.

במרץ 1942 ביחד עם המשפחה הוא הצליח לצאת מלנינגרד הנצורה ועד לשנת 1944 היה מלמד באוניברסיטת סרטוב. 

בשנת 1948, בתחילת המאבק נגד קוסמופוליטיות הוא ביחד עם פרופסורים נוספים ויקטור ז'ירמונסקי, גריגורי גוקובסקי ומארק אזאדובסקי פוטרו מהאוניברסיטה. בספטמבר של אותה שנה נגדו פורסם מאמר בעיתונות הסובייטית בחתימת אלכסנדר פדייב.

בספטמבר 1953, כמה חודשים אחרי פטירת יוסיף סטלין אייכנבאום חזר לעבודה.

ב-24 בנובמבר 1959 הוא נאם בפתיחת ערב ספרות, חזר למקומו ונפטר. הוא נטמן בבית העלמין בוגוסלובסקויה.

לאיינבאום היו 3 ילדים. הבן הבכור נפטר ממחלה בשנת 1919, הבן הצעיר לחם בחזית ונהרג בשנת 1942. ביתו שנולדה בשנת 1912 והתגוררה בלנינגרד עד לשנת 1999.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:חוקרי ספרות יהודים רוסים
קטגוריה:סגל אוניברסיטת סנקט פטרבורג
קטגוריה:מעוטרי עיטור הדגל האדום של העמל
קטגוריה:ילידי 1886
קטגוריה:נפטרים ב-1959
סנדוויץ' ברכה

**סנדוויץ' ברכה** הוא חנות כריכים (סנדוויצ'ים) בשכונת הדר שבחיפה.
המקום הוא אחד ממוסדות האוכל הוותיקים והמוכרים בעיר ומגיעים אליו מכל רחבי ישראל.

## היסטוריה
אמנון צידון, שניהל את קבוצות הכדורגל מכבי חיפה והפועל חיפה ובערוב ימיו גם עיתונאי, היה דמות ידועה ומוכרת בחיפה. הוא פתח את החנות בשנת 1970, כדוכן לממכר כריכים ברחוב שבתאי לוי בשכונת הדר.

ברכה שמואלי שנולדה וגדלה ברחוב גדעון בעיר, הכירה את צידון שהיה חבר של אחיה ועבדה בחנות מיום הקמתה. כעבור כמה שנים, קנה לה אחיה את החנות והיא מפעילה אותו מאז יחד עם ביתה סיגי.
ברכה נודעת בשל יחס "המזלזל" ללקוחותיה, אותם היא נוהגת להקניט ולעקוץ בחיבה. בשל כך, זכה המקום לאוהדים רבים ולתשומת לב נרחבת.

בחנות מיוצרים כמעט כל חומרי הגלם בהם כיכרות הלחם, הרטבים שמיר, טרטר, חריף, חרדל ומיונז.

המקום מגיש כריכים חמים בלחם מיוחד שנאפה במקום וטעמו מזכיר בריוש. בתוכו משולבים נקניקים (גם שינקן מבשר חזיר), גבינות, ביצים, מלפפון חמוץ וירקות טריים.

## קישורים חיצוניים

* 
*רובי המרשלג, הסנדוויץ' שמשגע את הלקוחות בחנות של ברכה בחיפה | בעלי מלאכה, כאן חדשות, 5 באוגוסט 2022
*
*
*ביקורת: "הכריך שלא מפסיק להפציץ" בבלוג האוכל "בטן מלאה"
*
*
*אורי שקד, סנדוויץ' בר ברכה – כריכים ועגל הזהב, בלוג האוכל "אוכל בעמידה"
*
*

קטגוריה:חיפה: בתי קפה ומסעדות
קטגוריה:חיפה: תרבות
קטגוריה:הדר הכרמל
קטגוריה:כריכים
קוף אחרי בן אדם

**קוף אחרי בן אדם** (באנגלית: **Monkey See, Monkey Do**) היא סדרת טלוויזיה ישראלית-קנדית לילדים בהנפשה ממוחשבת, שבוימה על ידי בובי לקס ורוני אורן.

בקנדה הסדרה שודרה ב-Tiny Pop בשנת 2010. בישראל הסדרה שודרה בשנת 2011 בערוץ הופ! בערוץ לולי. הסדרה בת 2 עונות ו-52 פרקים באורך 7 דקות.

שיר הפתיחה בדיבוב העברי בוצע על ידי גדי לוי.

## עלילה
הסדרה עוקבת אחר קוף כתום, אשר בכל פרק הוא ותוכי מלמדים את הילדים (ואת הצופים בבית) איך לעשות תנועות של חיות. בגרסה המחודשת החיות גם מדברות.

## דמויות
* **קוף**: קוף כתום, הדמות המרכזית בתוכנית.
* **תוכי**: תוכי אדום, העוזר של הקוף, בגרסה מקורית הוא אמר את המשפט "זה הזמן" ולא דיבר הרבה אך בגרסה המחודשת הוא מדבר הרבה.
* **חולד**: חולד שחור מסוג נקבה, מופיעה רק בגרסה המחודשת, ומספרת לקוף ותוכי על תפקידה של כל חיה.
* **הילדים**: כמה ילדים יחפים, הם דוגמה למבצע של התרגילים בתוכנית.

## דיבוב
הדיבוב העברי הופק על ידי אסנת סדן ובוים על ידי גדי לוי

את הילדים בתוכנית דיבבו בר סביר, יהלי מרגלית טופול ורום קלטר.

## קישורים חיצוניים

קטגוריה:סדרות ערוץ הופ!
קטגוריה:ערוץ לולי: סדרות
רופא במצוקה

**רופא במצוקה** (באנגלית: **Doctor in Distress**) הוא סרט קומדיה בריטי משנת 1963 בבימויו של ראלף תומאס עם דירק בוגרד, סמנתה אגר, ברברה מארי וג'יימס רוברטסון ג'סטיס בתפקידים הראשיים.

התסריט נכתב בהשראת דמויות מספרי "הדוקטור" של ריצ'רד גורדון . זה החמישי בסדרת סרטי "הדוקטור". גם כאן מופיע דירק בוגרד בתפקיד ד"ר ספארו וג'יימס רוברטסון ג'סטיט בתוך מנהל המחלקה העצבני שלו.

## תקציר העלילה
סימון ספארו (דירק בוגרד) הוא כירורג צעיר במחלקתו של סר לנסלוט פראט (ג'יימס רוברטסון ג'סטיס). לבית החולים מגיעה צעירה יפהפייה בשם דיליה מאלורי (סמנתה אגר). הרופאים במיון מנסים להתחיל אתה אבל סימון מנצח. הוא מסיע אותה לדירתה ומסתבר שהיא שחקנית מתחילה שעומדת לקבל תפקיד בסרט של המפיק הארי (ליאו מק'קרן) המופק ברומא.

פראט מתגרה בסימון בעת ביקור רופאים. הוא טיפוס עצבני, רגזן ועב כרס. הוא נמצא במצוקה - רווק מבוגר שמתקשה למצוא בת זוג. כאשר הוא מחליק ונפגע בגבו, מטפלת בו
הפיזיותרפיסטית הראשית אייריס מרצ'נט (ברברה מאריי), הוא רוצה להתחתן אתה ומבקש עצות מסימון. סימון מציע לו להיכנס לקליניקת ספורט ובריאות כדי לרדת במשקל, לאכול אוכל בריאות ולעשות ספורט.

כל זה לא מצליח. פראט חושד שיש לה מישהו, שולח חוקר פרטי ואחר כך בולש בעצמו אחריה אך ללא תוצאות.

סימון מבקר בדירתה של דיליה ומצא שם את האחיות הלגה וסוניה (מילן דמונז'ו). דיליה לבסוף חוזרת לבית החולים וסימון ממשיך לחזר אחריה. פראט מגלה שאייריס מאוהבת במטופל שלה הצעיר והיפה מייג'ור טומי פרנץ' (דונלד יוסטון) וחודל מניסיונות החיזור שלו.

## צוות השחקנים

## קישורים חיצוניים

*קדימון לרופא במצוקה, באתר יוטיוב
*רופא המצוקה, באתר יוטיוב

## הערות שוליים

קטגוריה:סרטי 1963
קטגוריה:סרטי קומדיה בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי ספרים
קטגוריה:סרטים על רפואה
קטגוריה:סרטי קומדיה רומנטית
זורו (סדרת טלוויזיה צרפתית, 2024)

**זורו** (באנגלית: **Zorro**) היא מיני-סדרת פעולה-הרפתקאות צרפתית בכיכובו של ז'אן דוז'רדן. פרק הבכורה ישודר ב-6 בספטמבר 2024 ברשת Paramount+ ובמחצית השנייה של 2024 בערוץ France 2.

הסדרה נוצרה בהשראת הגיבור האגדי רעול הפנים זורו שנוצר על ידי ג'ונסטון מק'קולי. הסדרה מהווה קו-פרודוקציה של France Télévisions, Panache Productions, Collectif 64 (חברת ההפקה בראשות מארק דוז'רדן, אחיו של השחקן ז'אן דוז'רדן), The Alliance, RTL TVI, Wallimage, Bien course Productions ו-Paramount+ האמריקאית.

## תקציר עלילת הסדרה
שנת 1806. לוס אנג'לס בוערת. נדחק על ידי משרתו ברנרדו, דון דייגו ראש העיר, מחליט ללבוש את התחפושת של זורו כדי להחזיר את השקט לעיר שלו. בכוח החרב זוכה זורו בטובות כולם, בעודו מנווט גם ביחסיו עם רעייתו גבריאלה.
## צוות השחקנים

## הפקה
### קדם הפקה
מאז שדמותו של זורו עברה לרשות הציבור בשנת 2013, הוכרזו על פרויקטים חדשים. כך, ב-14 באוקטובר 2022 הודיעה חברת France Télévisions על הפקת סדרה חדשה המבוססת על דמותו של זורו שיצר ג'ונסטון מק'קולי, עם השחקן זוכה האוסקר ז'אן דוז'רדן בתפקיד הגיבור רעול הפנים. בכיר בחברת ההפקות France Télévisions, מנואל אלדוי, אמר כי בכוונתם לפתח סדרת הרפתקאות משפחתית.

הסדרה נכתבה על ידי בנג'מין שרביט ונואה דברה, בהתבסס על הדמות הבדיונית שנוצרה בשנת 1919 על ידי ג'ונסטון מק'קולי (1883–1958) ואשר דמותו גולמה בקולנוע על ידי דאגלס פיירבנקס בשנת 1920. מארק דוז'רדן, אחיו של ז'אן ונשיא חברת ההפקות Le Collectif 64, הפיק את הסדרה וחשף כי זורו יהיה "קצת יותר מבוגר ונשוי", מה שלא בדיוק יהיה נאמן לדון דייגו דה לה וגה המקורי.

בנובמבר 2023, Allociné ו-Ouest-France הודיעו כי רשת הטלוויזיה France 2 הגיעה להסכם הפצה בינלאומי עם שירות Paramount+. את הסדרה ביימו אמילי נובל וז'אן-בטיסט סאורל.
### ליהוק
את תפקידו של דון דייגו דה לה וגה מגלם ז'אן דוז'רדן, שחוזר לטלוויזיה יותר מעשרים שנה לאחר שנחשף בסרט הקצר Un gars, une fille. בנובמבר 2023 פורסם כי פרנסואה דמיאן, אנדרה דוסולייה וגרגורי גדבואה יצטרפו לז'אן דוז'רדן.

### צילומים
צילומי הסדרה התקיימו בדרום ספרד ועבודת הפוסט-פרודקשן בבלגיה.

## הפצה
הסדרה תעלה לשירות הזרמת המדיה "פרמאונט+" ב-6 בספטמבר 2024
## ראו גם
*זורו (סדרת טלוויזיה, 2024) - סדרה ספרדית
## קישורים חיצוניים

## הערות שוליים

קטגוריה:תוכניות טלוויזיה שעלו לשידור בשנות ה-2020
קטגוריה:זורו: סדרות טלוויזיה
קטגוריה:סדרות טלוויזיה צרפתיות
קטגוריה:סדרות דרמה
קטגוריה:סדרות פעולה
כיכר סירן

**כיכר סירן** היא כיכר עירונית הנמצאת בחולון, במפגשו של רחוב אילת עם הרחובות קדושי קהיר וההסתדרות. הכיכר קרויה על שם העיר סירן בצרפת, אשר לחולון יש עימה ברית ערים תאומות. הכיכר מוגדרת כאתר לשימור ונמצאת בשכונת נאות רחל.

## על הכיכר
בתחילת שנות ה־60 הוקמה על ידי חברת רובינשטיין שכונת "נאות רחל" במערב העיר חולון, על גבולה עם בת ים. כחלק מתכנון השכונה נבנתה על ידם כיכר ציבורית גדולה (לימים כיכר סירן), גנים ציבוריים, מרכז מסחרי ואולם אירועים (אולמי ארגמן).

הכיכר נמצאת בשכונת נאות רחל משום שהשכונה נבנתה בימים שבהם נוצרה ברית הערים התאומות עם העיר סירן. דמיון רב קיים בין שתי הערים הללו.

## פעילות
הכיכר מציעה מגוון פעילויות לשעות הפנאי לאזרחים הוותיקים של העיר במסגרת תוכנית האב לאזרחים ותיקים של עיריית חולון.

## הערות שוליים

סירן
ינה בסרמני

**ינה בסרמני** (במקור **גולדהמר**, בהונגרית: **Böszörményi Jenő**; ארקשרי, 23 באפריל 1872 – בודפשט, 8 באוגוסט 1957) היה מהנדס מכונות יהודי-הונגרי. הוא ניהל את משרד התכנון שתכנן ובנה את מנוע הדיזל הראשון בהונגריה בשנת 1899. בנו היה מיקלוש בסרמני רופא ריאות, פרופסור.

## קורות חייו
ינה גולדהמר נולד במשפחה יהודית כבנם של בנם של ליפוט גולדהמר ושל אנה שוורץ. בשנת 1893, הוא קיבל תואר בהנדסת מכונות באוניברסיטת ציריך. משנת 1896 עבד במשרד הבנייה של "מפעל נשק ומכונות" (Fegyver- és Gépgyár). תפקידו העיקרי היה להקים ולנהל את משרד תכנון מנועי הדיזל של המפעל. בהתבסס על תיעוד התכנון, מנוע הדיזל ההונגרי הראשון הושלם בתכנונו ב-1899.

משנת 1903 עבד כמהנדס ראשי במפעלי לה האבר בצרפת ולאחר מכן בלונדון של מפעל המכוניות וסטינגהאוז והשתתף בפיתוח דגמי המכוניות של המפעל. בהמשך עבר לסניף המפעל בארד, שם עסק בנושאים הקשורים לתכנון ותפעול קטרים בנזין-חשמליים.

ב-23 באוקטובר 1909, בבודפשט, ברובע 5, נשא לאישה את אילונה לוואי, בתם של איגנץ לוואי ושל יולה דויטש.

בין 1924 לבין 1931, ניהל את ייצור המכוניות של מפעל המכונות הכללי ההונגרי (MÁG), כמנהל האגף הטכני. עם ידע תאורטי רב וניסיון עריכה עשיר ממחוץ להונגריה, הוא לקח על עצמו את ייצור המכוניות ההונגרי בקנה מידה גדול (MAGOMOBIL, MAGOSIX). הוא היה מחלוצי הייצור המקומי של מנועי דיזל ומכוניות.

## כתביו
מחקריו ומאמריו פורסמו בכתבי עת שונים, בעיקר ב" עלון השבועי" ובעלון אגודת המהנדסים והאדריכלים ההונגרית".

## לקריאה נוספת
* 
* 
* פאל גויאש: חייהם ויצירותיהם של סופרים הונגרים. בודפשט, אגודת הספרנים והארכיונאים ההונגרים, 1939-2002.
* לקסיקון ביוגרפי הונגרי I-II. עורך ראשי. אגנש קניירש. בודפשט, הוצאה לאור אקדמית, 1967-1969.
* אנציקלופדיה הונגרית. עורך ראשי. לאסלו אלסטש (כרכים א'-ה'), גאבור ברני, לאסלו באראני. בודפשט, הוצאה לאור אקדמית, 1993.
* הונגרים בהיסטוריה של מדעי הטבע והטכנולוגיה. עורך ראשי. פרנץ נאגי, דנס נאגי. בודפשט, MVSZ-MTA-BME-MTESZ-מרכז מידע טכני וספרייה לאומית, 1986.
* אנציקלופדיה מלומדת הונגרית. עורך ראשי. פרנץ נאגי. בודפשט, Better-MTESZ-OMIKK, 1997.
* יוזף פלטינוס: פשעי הבנייה החופשית. 4. מפרסם. בודפשט 1938–1939. Budai-Bernwaliner József .
* הלקסיקון החדש של רוואי. עורך ראשי. קולגה אישטוואן טרסולי. Szekszárd, Babits, 1996-.
* לקסיקון ביוגרפי חדש הונגרי. עורך ראשי. לאסלו מרקו. בודפשט, מועדון הספר ההונגרי

## הערות שוליים

קטגוריה:מהנדסים יהודים הונגרים
קטגוריה:מהנדסי מכונות יהודים
קטגוריה:בוגרי אוניברסיטת ציריך
קטגוריה:הונגרים חברי הבונים החופשיים
קטגוריה:מהנדסי מכונות הונגרים
קטגוריה:הונגרים שנולדו ב-1972
קטגוריה:הונגרים שנפטרו ב-1957
ג'יטנג'אלי ראו

**גִ'יטָנגָ'אלִי רָאוֹ** (באנגלית: **Gitanjali Rao**; נולדה ב-2005) היא ממציאה אמריקאית, סופרת, פעילה חברתית, סטודנטית למדעים מדויקים.

בשנת 2017 זכתה ראו בתחרות "" ונכללה ברשימה של מגזין פורבס 30 מתחת ל(גיל) 30 על חידושיה. היא נבחרה ל"חדשנית הצעירה" על ידי מגזין טיים לשנת 2020 בזכות החידושים ו"סדנאות החדשנות" שהיא מעבירה ברחבי העולם  וב-4 בדצמבר 2020, הוצגה על שער המגזין עם הכיתוב "הילדה של השנה" ("Kid of the Year").

## השכלה
ראו נולדה בשנת 2005 בקולומבוס, אוהיו בארצות הברית להורים ממוצא הודי בהראתי ורם ראו. בגיל 4 היא קיבלה "ערכת מדע" מדודהּ ונראה שזו השפיעה על דרכה בחיים. מאוחר יותר היא עברה לקולורדו, למדה בבית ספר למדעים. נושאי העניין העיקריים שלה היו גנטיקה ואפידמיולוגיה.

## המצאות
### תטיס
בשנת 2015, בגיל 10 שמעה ראו בתקשורת על  (מים מזוהמים ששימשו לשתייה בעיירה פלינט וגרמו לתחלואה ולמוות בקרב התושבים) והחליטה למצוא דרך למדידת תכולת עופרת במים. היא השתמשה באפליקציה של MIT לממציאים (MIT App Inventor) ופיתחה מכשיר בשם Tethys שהתבסס על ננו-צינוריות פחמן ששלחו מידע על איכות המים באמצעות Bluetooth. בשנת 2017, היא זכתה בפרס בסך 25,000 דולר עבור המצאתה.

בשנת 2018 היא הציגה את הרעיון שלה בכנס מדעי וגייסה 25,000 דולר נוספים. בינואר 2019 היא החלה לעבוד בשיתוף מכון המים של דנוור ובתוך שנתיים הציגה אב-טיפוס למכשיר מסחרי.

### אֶפּיוֹן
בשנת 2019 פיתחה ראו כלי אבחון בשם אפיון (Epione) לאבחון מוקדם של התמכרות לאופיואידים שניתן במרשם.

### קיינדלי
Rao פיתחה אפליקציה בשם קָיינדלִי (Kindly) שמשתמשת בבינה מלאכותית כדי לזהות בשלב מוקדם תופעות של "בריונות ברשת". היא שיתפה פעולה עם יוניצף והשירות מופעל ברחבי העולם.

## הרצאות וסדנאות
ג'יטנג'אלי ראו הופיעה 3 פעמים כדוברת בוועידות TEDx והעבירה מעל 200 הרצאות וסדנאות ביותר מ-40 מדינות והיא מעבירה סדנאות חדשנות לתלמידים ברחבי העולם.

בשנת 2020 הצטרפה ראו לתנועת הצופים ונרשמה לתוכנית "צופים שוחרי מדע".

## ספרים
* בשנת 2021 פרסמה ראו את ספרה "מדריך המדעים לממציאים צעירים" (Young Inventor's Guide to STEM) ובו תוכנית בת חמישה שלבים לפתרון בעיות. חלקים מהספר אומצו לשימוש בבתי ספר בקניה ובאוגנדה.
* בשנת 2024, יצא לאור ספרה השני "מדריך לממציאים צעירים לתכנון הצלחה" (A Young Innovators Guide to Planning For Success).

## תחביבים
בשנת 2023 ראו קיבלה את רישיון הטייס שלה.

## פרסים והוקרה
* 2017: ראו זכתה בפרס בסך 25,000 דולר על המצאתה.
* 2017: מועצת טנסי התיכונה של הצופים של אמריקה הכירה בה כ"צופה המדעים" של שנת 2017.
* 2018: פרס מטעם נשיא הסוכנות להגנת הסביבה של ארצות הברית.
* 2019: הופיעה בפורבס 30Under30 בקטגוריית המדע.
* 2019: פרס "הבריאות" העליון עבור אתגר TCS Ignite Innovation Student Student
* 2019: על פיתוח כלי אבחון בשם Epione המבוסס על התקדמות בהנדסה גנטית לאבחון מוקדם של התמכרות לאופיואידים במרשם רופא.
* 2020: מגזין טיים הכתיר אותה כ"החדשנית הצעירה המובילה". היא הייתה הראשונה לקבל את תואר "ילד השנה".
* 2021: כלת פרס ועידת הפסגה של האו"ם - "הפעילים הצעירים", בז'נבה.
* 2023: ראו התקבלה בבית הלבן כאורחת של אשת הנשיא ג'יל ביידן.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:אמריקאים ממוצא הודי
קטגוריה:מדענים אמריקאים
קטגוריה:ממציאים אמריקאים
קטגוריה:חדשנות
קטגוריה:אמריקאיות שנולדו ב-2005
קטגוריה:אמריקאים שנולדו ב-2005
גזה גאלי

**גזה גאלי** (בהונגרית: **Gáli Géza**; סבאדקה, 24 במרץ 1887 – לנגנשטיין (בוכנוואלד), 8 באפריל 1945) היה דוקטור לרפואה (MD) יהודי-הונגרי, רופא ריאות, רופא ראשי ומנהל כללי של בית חולים, אביו של יוז'ף גאלי (1930–1981) סופר ומתרגם.

## קורות חיים
גזה גאלי נולד במשפחה יהודית כבנם הבכור של אדולף גאלי מהנדס בניין וייזם (1843–1927) ושל גיזלה שוסברגר. הוא השלים את לימודיו בבית הספר התיכון הממלכתי בסובוטיצה (1896–1904). לאחר שסיים את בחינות הבגרות בהצלחה, הוא הפך לסטודנט בפקולטה לרפואה של אוניברסיטת בודפשט (כיום שמה אוניברסיטת אטווש לוראנד) (1904–1909). במאי 1910 מונה לבתי החולים הציבוריים על גדות הדנובה בבודפשט כעוזר רופא ובאוקטובר כמתמחה, כעוזרו של הנריק בנדיקט. התעניינותו פנתה לשחפת. לפני מלחמת העולם הראשונה, הוא גם ניסה רפואה ימית ולאחר מכן הרחיב את הידע הרפואי שלו בארצות הברית של אמריקה. באחת התקופות הוא היה הרופא של אלמנתו של קלמן טיסה, ראש ממשלת הונגריה לשעבר, הרוזנת אילונה דגנפלד-שונבורג. ממאי 1914 מונה למנהל הראשי של סנטוריום יוז'ף בעיר דיולה. בתפקיד זה מילא - בהפסקות קלות - עד שנת 1944, אז גורש לאושוויץ. ב-1917 מונה ליועץ רפואי לרכבות הונגריה (מ.א.ב). הוא הפך לסמכות לאומית ובינלאומית במאבק בשחפת. ניתן לקשר את הקמת המרכז לטיפול בחולי ריאות בעיר דיולה לשמו. פעילותו זכתה להכרה במספר פרסים והוא לא רק היה מצוין במקצועו, אלא גם השתתף באופן פעיל בחיים החברתיים-רוחניים-פוליטיים של מקום מגוריו.

ביוני 1944 גורש למחנה הריכוז אושוויץ. מאוחר יותר נשלח ללנגנשטיין, תת-מחנה של מחנה הריכוז בוכנוולד, שם איבד את חייו.

אשתו הייתה מריה ארנרייך (1893–1944), רופאת אף אוזן גרון שנספתה בשואה, בתם של הנריק ארנרייך ושל אסתר ויינשטיין אתלקה, לה נישא ב-1916 בבודפשט ארז'בטווארוש. נולדו להם שלושה ילדים: אקוש, אווה ויוז'ף.

## מחקריו ופרסומיו




## פרסים והוקרה
* עיטור צבאי של הצלב האדום דרג 2. עם מבצר צבאי (1916)
* צלב האבירים של מסדר פרנץ יוזף (1918)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.
* Mogyoróssy János Városi Könyvtár: גזה גאלי
## הערות שוליים

קטגוריה:רופאים יהודים הונגרים
קטגוריה:רופאי ריאות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנה הריכוז אושוויץ
קטגוריה:חברי מסדר פרנץ יוזף
קטגוריה:נספים במחנה הריכוז בוכנוואלד
קטגוריה:רופאים שנספו בשואה
קטגוריה:הונגרים שנולדו ב-1887
קטגוריה:הונגרים שנפטרו ב-1945
תומס דולבי

**תומאס מורגן רוברטסון** (נולד ב-14 באוקטובר 1958), הידוע בשם הבמה **תומאס דולבי**, הוא מוזיקאי, מפיק מוזיקלי, מלחין, יזם ומורה אנגלי.

דולבי התפרסם בשנות ה-80 עם הלהיטים "She Blinded Me With Science" ו-"", ועם החידוש לשירו של דן היקס "I Scare Myself".

בשנת 1989 עיבד מספר שירים לאלבומה של עפרה חזה, "Desert Wind". בנוסף, חזה השתתפה בשירו של דולבי "That’s Why People Fall in Love" מתוך אלבומו Astronauts & Heretics משנת 1992.

בשנת 1990 השתתף במופע החומה - המופע החי בברלין בתפקיד המורה בשיר "המשפט". בשנות ה-90 הקים דולבי חברת תוכנה מוזיקלית בשם ביטניק בעמק הסיליקון. מאז 2014 מוביל דולבי פרויקט מוזיקלי באוניברסיטת ג'ונס הופקינס.

דולבי נשוי לשחקנית קתלין בלר  ולהם 3 ילדים.

## דיסקוגרפיה חלקית
**The Golden Age of Wireless* (1982)
**The Flat Earth* (1984)
**Aliens Ate My Buick* (1988)
**Astronauts & Heretics* (1992)
**A Map of the Floating City* (2011)

## קישורים חיצוניים
* 

*תומאס דולבי באתר TED

## הערות שוליים

קטגוריה:מוזיקאים בריטים
סבאגיני

ה**סבאגיני** (בלטינית: **Sebaginni**) היו שבט גאלי ששכן בעמק דורנס  האמצעי בתקופת הברזל.

## שם
הם מוזכרים כ-Sebaginnos על ידי מרקוס טוליוס קיקרו (תחילת המאה הראשונה לפני הספירה).

משמעות השם נותרה מעורפלת. ניתן להשוות את היסוד הראשון, seba, עם השמות האישיים Seboθθu, Sebosus, Sebosiana ו-Sebbaudus. הרכיב השני, - ginn -, עשוי להיות קלטי גם כן.

## גאוגרפיה
בני שבט סבאגיני חיו בעמק האמצעי של נהר הדורנס, צפונית לסיסטרון (בלטינית Segustero) של ימינו. הטריטוריה שלהם הייתה ממוקמת דרומית לאוונטיקי, מזרחית לווקונטי, צפונית לסוגיונטי ומערבית לאדאנאטס ולגליטאה. הם היו כנראה חלק מהקונפדרציה הווקונטיאנית. 

## ביבליוגרפיה

*
*
*
*
*


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
יאיר קסטרו

**יאיר איסאק קסטרו רודריגס** (בספרדית: **Yair Isaac Castro Rodríguez**; נולד ב-10 באפריל 1997 בבוגוטה שבקולומביה) הוא כדורגלן קולומביאני המשחק בעמדת קשר הכנף.

## קריירת מועדונים
קסטרו החל את הקריירה המקצוענית שלו בקבוצות דוקסה קאטוקופיה ואתניקוס אחנס מליגת העל הקפריסאית. בהמשך שיחק בקבוצות 1º דזמברו, ליישואש וטרופנסה מהליגות הנמוכות בפורטוגל, ובקבוצות חילוטימבו וניסו מהליגות הנמוכות בקפריסין. בעונת  שיחק בזאקאקיו  מליגת העל הקפריסאית.

ב-18 ביוני 2024 חתם בבני יהודה תל אביב מהליגה הלאומית.

ב-29 בינואר 2025 חתם בהפועל כפר שלם.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:בוגוטה: כדורגלנים
קטגוריה:כדורגלני דוקסה קאטוקופיה
קטגוריה:כדורגלני אתניקוס אחנס
קטגוריה:כדורגלני ליישואש
קטגוריה:כדורגלני בני יהודה תל אביב
קטגוריה:כדורגלני הפועל כפר שלם
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים זרים בפורטוגל
קטגוריה:ספורטאים קולומביאנים בישראל
קטגוריה:קולומביאנים שנולדו ב-1997
אדלקה אדקונלה

**אדלקה אדקונלה** (באנגלית: **Adeleke Adekunle**; נולד ב-27 ביולי 2002 במיידוגורי שבניגריה) הוא כדורגלן ניגרי המשחק בעמדת הבלם בקבוצת מכבי יפו מהליגה הלאומית ובנבחרת ניגריה.

## קריירת מועדונים
אדקונלה שיחק בקבוצות גו ראונד, אביה ווריורס, אנימבה, ריברס יונייטד וספורטינג לאגוס במסגרת ליגת העל הניגרית.

ב-23 ביוני 2024 חתם על חוזה לעונה אחת במכבי יפו מהליגה הלאומית.

## קריירה בינלאומית
ב-3 ביולי 2021 ערך אדקונלה את הופעת הבכורה שלו בנבחרת ניגריה, בהפסד 4-0 לנבחרת מקסיקו במשחק ידידות.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:כדורגלני אנימבה
קטגוריה:כדורגלני מכבי יפו
קטגוריה:כדורגלנים זרים בישראל
קטגוריה:כדורגלני נבחרת ניגריה
קטגוריה:ניגרים שנולדו ב-2002
צ'ורסקריה

**צ'ורסקריה** (בפורטוגזית: **Churrascaria**) היא שיטה לצליית בשר שבה מניחים את האוכל על רשת מתכת, המונחת מעל מקור חום ישיר ונפוצה במדינות דרום אמריקה אך בעיקר בברזיל ופורטוגל.

שם השיטה נגזר מהמילה צ'ורסקו (churrasco) שפירושה ברביקיו או גריל בשפה הפורטוגזית.

במסעדות הצ'ורסקריה, הבשרים מוגשים בסגנון רודיזיו שבו מלצרים, המכונים "פאסדורס" (Passadores), מסתובבים בין השולחנות עם שיפודים גדולים שעליהם נתחים שונים של בשר.

הלקוחות מקבלים כרטיסים דו-צדדיים – צד אחד ירוק וצד אחד אדום. כשהכרטיס ירוק, המלצרים ממשיכים להביא בשרים נוספים וכשהוא אדום, הם מפסיקים להביא בשר.

## היסטוריה
שיטת הצ'ורסקריה פותחה על ידי הגאוצ'ו, הרועים של דרום ברזיל, אורוגוואי וארגנטינה, שהיו צולים בשרים על אש במרעה.

עם הזמן, השיטה התפתחה והפכה לפופולרית יותר ובעקבות זאת נפתחו מסעדות המגישות את המנות בצורה מסורתית וייחודית זו.

## סוגי בשרים
נהוג לצלות סוגים שונים של בשרים:
* פיקניה (Picanha) – נתח בקר פופולרי מאוד בברזיל
* פריסקט (Brisket) – חזה בקר
* קוסטלה (Costela) – צלעות בקר
* סירלוין (Sirloin) – סינטה

מלבד צליית בשרים, מסעדות רבות מציעות גם עוף ופירות ים צלויים.

## קישורים חיצוניים

* קרניבורים, על הצ'ורוסקריה של קאזה דו ברזיל שמעתם? – באתר Zap Rest
* ברזיל הקטנה אצלנו באילת – באתר יוסי גינוסר

## הערות שוליים

קטגוריה:המטבח הברזילאי
בודיונטיקי

ה**בודיונטיקי** (בלטינית: **Bodiontici** או אולי **Brodiontii**) היו שבט גאלי ששכן סביב דין-לה-בן  (האלפים של פרובאנס עילית) של ימינו בתקופת האימפריה רומית.

## שם
הם מוזכרים בתור Bodionticos על ידי פליניוס הזקן (המאה הראשונה לספירה). גרסאות אפשריות מעידות גם בכתובות שונות: Brodionti(i), Bodionio ו-Bodi(ontio?).  נראה שהשם האתני Bodiontici נובע מהגזע הגאלי bodio (בלונדיני) המחובר ל-ont-ici.

## גאוגרפיה
הבודיונטיקי שכנו כאמור סביב דין-לה-בן של ימינו, בעמק נהר הבלאון .  שטחם היה ממוקם צפונית לסנטי, דרומית לגליטאה, מזרחית לסוגיונטי, ומערבית לאגואיטורי ולנמטורי.

בתקופת הרומאים, הסיוויטות (מועצות מקומיות) שלהם היו ממוקמות סביב אגן הנהר בלאון ויובלו. בשנת 69 לספירה הועבר השטח של הבודיונטיקי, יחד עם זה של האוונטיקי, לפרובינקיה גאליה נארבוננסיס על ידי הקיסר גלבה. לפי הארכיולוג והקרטוגרף הבריטי א.ל.פ ריווט , ייתכן שהחלטה זו "נבעה מהשפעתו של מושל הפרובינקיה לשעבר, טיטוס ויניוס , ששלט למעשה בגלבה והצטרף אליו לקונסול בשנת 69.

העיירה הראשית שלהם הייתה ידועה בשם דיניה (Digne של היום; דיניה הגאלית 'המחסה'). כמו היישוב המודרני, הוא שימש ככל הנראה כעיירת ספא בימי קדם. דיניה הועברה לפרובינקיה Alpes Maritimae באימפריה הרומית המאוחרת.

## לקריאה נוספת

*


## ביבליוגרפיה

*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
ניוטון ויליאמס

**ניוטון אוברי ויליאמס ריצ'רדס** (בספרדית: **Newton Aubrey Williams Richards**; נולד ב-2 בינואר 2001 בבוקאס טאון שבפנמה) הוא כדורגלן פנמי המשחק בעמדת החלוץ.

## קריירת מועדונים
ויליאמס החל את הקריירה המקצוענית שלו בקבוצת קוסטה דל אסטה, עמה שיחק בליגת העל הפנמית. בהמשך שיחק בקבוצות ספרטקס יורמלה מליגת העל הלטבית, פלמיירס מליגת העל הברזילאית, 9 דה אוקטוברה מליגת העל האקוודורית וספורטינג סן מיגליטו מליגת העל הפנמית.

ב-27 ביולי 2023 חתם באנטיגואה מליגת העל הגואטמלית.

ב-2 ביולי 2024 חתם בהפועל רעננה, העולה החדשה לליגה הלאומית.

## קישורים חיצוניים

## הערות שוליים

קטגוריה:כדורגלנים פנמים
קטגוריה:חלוצי כדורגל פנמים
קטגוריה:כדורגלני פלמיירס
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים זרים בלטביה
קטגוריה:ספורטאים זרים בברזיל
קטגוריה:ספורטאים זרים באקוודור
קטגוריה:ספורטאים זרים בגואטמלה
קטגוריה:ספורטאים פנמים בישראל
קטגוריה:ילידי 2001
סוזמה

**סוזמה** (בטורקית: **Süzme**; בערבית: **سوزما**) היא גבינה טורקית, המיוצרת מחלב פרה ונפוצה במדינות הקווקז ומרכז אסיה.

הגבינה מורכבת מיוגורט, חלב וחמאה המותססים, מוכנסים לבד ונתלים למשך 5 שעות לצורך ניקוז.

נהוג לאכול את הגבינה באירועים חגיגיים וגם באופן יומיומי ולהשתמש בה כמנת פתיחה, מילוי לבורקס או פשטידות, וכממרח על לחם.

## תהליך הייצור
תהליך הגיבון כולל מספר שלבים עיקריים:

# **התססה:** יוגורט או חלב חמוץ מותססים בטמפרטורת החדר עד לקבלת מרקם סמיך.
# **הסרת נוזלים:** החלק המותסס מועבר לבד גזה או מסננת דקה ונתלה לניקוז הנוזלים למשך מספר שעות עד ימים, בהתאם לרמת הסמיכות הרצויה.
# **אריזה ואחסון:** הגבינה המנוקזת מוכנסת לכלי סגור ומאוחסנת בקירור וניתן להוסיף לה מלח לשימור ולשיפור הטעם.

## קישורים חיצוניים

* מתכון: גבינת סוזמה, באתר SBS
* מתכון אוזבקי להכנת סוזמה, באתר The Art of Uzbek Cuisine

## הערות שוליים

קטגוריה:המטבח הטורקי
קטגוריה:גבינות
טובי המינגוויי

**טובי מייקל סי. איי המינגוויי** (באנגלית: **Toby Michael C. A. Hemingway**; נולד ב-28 במאי 1983) הוא שחקן אנגלי.

## ביוגרפיה
בנם של הסופרים מייק ואנה-מריה המינגוויי, טובי המינגוויי נולד בברייטון, סאסקס, שם בילה את ילדותו עם אחיו הגדול, ג'יי. בגיל שלוש עשרה, הוא עבר לאוחאי, קליפורניה, ארצות הברית עם אימו.

לאחר שסיים את לימודיו בתיכון "לורל ספרינגס" המספק חינוך ביתי וחינוך מקוון אותם סיים בשנת 2001, הוא למד ב בעיר ניו יורק, שם קיבל תואר באמנויות יפות.

## קריירת משחק
בשנת 2005, הוא הופיע בפרקים נבחרים בסדרות הטלוויזיה "Summerland" ו-בונז. בשנה שלאחר מכן, היה לו את התפקיד הקולנועי הגדול הראשון שלו בסרט הקולנוע "הברית". ב-2007, שיחק המינגוויי בסרט "חגיגה של אהבה" וב-2008, הוא הופיע בפרקים נבחרים של סדרת המשטרה . ביולי 2010, הוא שיחק את מושא האהבה בקליפ "Mine" של טיילור סוויפט.  בשנת 2010, לוהק המינגוויי לתפקיד משנה בסרט *[[ברבור שחור (סרט)|ברבור שחור]]*.

בשנת 2012, המינגוויי שיחק בתפקיד משנה בסדרה "המוצא" בתור בן דודו הרומני של וילה טימו גאה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:אנגלים שנולדו ב-1983
קטגוריה:בוגרי האקדמיה האמריקאית לאמנויות הדרמה
קטגוריה:שחקני קולנוע וטלוויזיה אנגלים
מורגן קוהאן

**מורגן קוהאן** (באנגלית: **Morgan Kohan**; נולדה ב-30 בדצמבר 1993) היא שחקנית קנדית.

## ביוגרפיה
קוהאן נולדה בסאמרלנד (אנ'), קולומביה הבריטית, קנדה. היא בילתה את רוב ילדותה בריקוד. היא התקבלה לתוכנית המשולשת של משחק, שירה וריקוד במכללת רנדולף לאמנויות הבמה (אנ') בטורונטו, אונטריו. בתחילה היא התכוונה להתמקד בקריירת ריקוד אך בהמשך העבירה את המיקוד לכיוון משחק.

היא החלה את הקריירה ב-2014 עם מספר סרטי טלוויזיה וסדרות קנדיות.

בשנת 2019, קוהאן החלה לככב בתור ליליאן ב-"When Hope Calls" , ספין-אוף של הסדרה "כשהלב קורא". הסדרה ירדה אחרי שתי עונות ב-2021 אך המשך של העונה השנייה שודר ב-2025.

החל מ-2023 מככבת בתפקיד הראשי של סדרת הדרמה "הלב של סאליבן" המבוססת על ספר של רובין קאר.

### חיים אישיים
קוהאן בזוגיות עם השחקן דרו נלסון  איתו היא שיתפה פעולה בסרט הטלוויזיה "A Whirlwind Wedding"

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:ילידות 1993
קטגוריה:קנדים שנולדו ב-1993
מייקל גמבייר-פארי

מייג'ור-גנרל **מייקל דנמן גמבייר-פארי**, (באנגלית: **Michael Denman Gambier-Parry**; 21 באוגוסט 1891 – 30 באפריל 1976) היה קצין בכיר בצבא הבריטי שפיקד לזמן קצר על דיוויזיית השריון השנייה במהלך המערכה במדבר המערבי במלחמת העולם השנייה.

## ביוגרפיה
### ראשית חייו
גמבייר-פארי נולד ב-21 באוגוסט 1891 בהיינאם קורט, גלוסטרשייר, ומשפחתו הייתה משפחה של אמנים ואנשי צבא (ראה תומאס גמבייר פארי ובנו של האחרון, המלחין הבולט סר יוברט פארי). דודו ארנסט גמבייר-פארי היה מייג'ור בצבא שנשלח למצרים כדי לנקום את מותו של הגנרל גורדון וכתב ספר (*Suakin*, 1885) על קורותיו. אביו של מייקל היה האדריכל סידני גמבייר-פארי.

### קריירה צבאית
[ממוזער| ישיבת מועצת המלחמה האנגלו-יוונית בינואר [1941. משמאל לימין: מייג'ור גנרל ד"ר גמבייר-פארי, הדיקטטור יואניס מטאקסס, גאורגיוס השני, מלך היוונים, תת מרשל אוויר ג'ון ד'אלביאק והגנרל אלכסנדרוס פאפאגוס]]
גמבייר-פארי, שהתחנך באיטון קולג', נכנס למכללה הצבאית המלכותית בסנדהרסט והוסמך כקצין ברובאי ויילס המלכותיים במרץ 1911. הוא שירת במלחמת העולם הראשונה בצרפת, זכה בעיטור הצלב הצבאי ב-1916, ובממערכה בגליפולי ובמערכה במסופוטמיה.

לאחר שחזר לסנדהרסט ומונה למפקד פלוגה של צוערים ג'נטלמנים, גמבייר-פארי למד במכללת המטה, קמברלי מ-1923 עד 1924 והועבר לחיל הטנקים המלכותי ב-1924. לאחר מכן שירת כקצין מטכ"ל במשרד המלחמה לפני שמונה למפקד חטיבת הרגלים מלאיה ב-1938.

גמבייר-פארי שירת במלחמת העולם השנייה כראש המשלחת הצבאית הבריטית ליוון ב-1940, במהלך מלחמת איטליה–יוון, ולאחר מכן כמפקד דיוויזיית השריון השנייה בצפון אפריקה לפני שנלקח כשבוי מלחמה ב-1941

גמבייר-פארי נלכד על ידי האיטלקים יחד עם בריגדיר א. וו. ד. ווגאן במצ'ילי באפריל 1941. כשהגיע לווילה אורסיני ליד סולמונה עם פיליפ נים, ריצ'רד אוקונור, ג'ון קומב וג'ורג' יאנגהוסבנד, הוא נשלח ל-Castello de Vincigliata PG12 ליד פירנצה באותה שנה. כפי שכתב עליו אדריאן קרטון דה ויארט, "הוא גם היה אדם מוכשר ביותר, עשה סקיצות מענגות, היה 'זייפן' ממדרגה ראשונה - מה שללא ספק יכול היה להניב לו הכנסה קבועה בעולם התחתון". ידוע בתור 'GP', הוא היה מוזיקאי בעל ידע "והוביל את המקהלה בתפילות הכנסייה שלנו ביום ראשון". בספטמבר 1943 נמלט עם שאר הקצינים ולאחר הרפתקאות שונות הגיע לרומא, שם השיג מקלט במנזר, עד שהגיעו בעלות הברית; הוא פרש מהצבא ב-1944.

### לאחר המלחמה
בפנסיה התגורר גמבייר-פארי בבית וויברס בקאסל קומב ליד צ'יפנהאם וב-House Forest Gate בפונדגייט ליד קרובורו והפך לסגן לוטננט של וילטשייר. הוא נפטר בסאסקס ב-30 באפריל 1976.

## קישורים חיצוניים

## הערות שוליים

קטגוריה:בריטים שנשבו במלחמת העולם השנייה
קטגוריה:בוגרי איטון קולג'
קטגוריה:בוגרי המכללה הצבאית המלכותית בסנדהרסט
קטגוריה:מעוטרי הצלב הצבאי
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1891
קטגוריה:בריטים שנפטרו ב-1976
סרטי ליונסגייט

**סרטי ליונסגייט** (לשעבר נקרא **Cinépix Film Properties**) הוא אולפן הפקת סרטים והפצת סרטים קנדי-אמריקאי שנוסד בקנדה בשנת 1962.

כיום הוא חטיבה של אולפני ליונסגייט  ומרכזו בסנטה מוניקה, קליפורניה.

ליונסגייט הוא אולפן הקולנוע הגדול והמצליח ביותר באמריקה הצפונית. האולפן מתמקד בסרטים זרים ועצמאיים והפיץ זיכיונות של סרטים שזכו להצלחה מסחרית בין-לאומית, כולל "המסור", "משחקי הרעב",    "האשליה"; "רמבו", "מפוצלים", "ג'ון וויק", "הוסטל" ו"רוח זדונית". הסרט המכניס ביותר שיצא בהפצת סרטי ליונסגייט הוא "משחקי הרעב: התלקחות".

## קישורים חיצוניים
* 

## הערות שוליים

קטגוריה:חברות אמריקאיות להפקת סרטים
קטגוריה:סרטי ליונסגייט